2010D0788 — LV — 16.12.2011 — 002.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

Grozīta ar:









▼B

PADOMES LĒMUMS 2010/788/KĀDP

(2010. gada 20. decembris)

par ierobežojošiem pasākumiem pret Kongo Demokrātisko Republiku un par Kopējās nostājas 2008/369/KĀDP atcelšanu







EIROPAS SAVIENĪBAS PADOME, ņemot vērā Līgumu par Eiropas Savienību un jo īpaši tā 29. pantu, tā kā: (1) Padome 2008. gada 14. maijā pieņēma Kopējo nostāju 2008/369/KĀDP par ierobežojošiem pasākumiem pret Kongo Demokrātisko Republiku ( 1 ), kas sekoja Apvienoto Nāciju Organizācijas (ANO) Drošības padomes 2008. gada 31. martā pieņemtajai Rezolūcijai 1807 (2008). (2) 2010. gada 1. decembrī Sankciju komiteja, kas izveidota atbilstīgi ANO Drošības padomes Rezolūcijai 1533 (2004), grozīja to personu un vienību sarakstu, kurām piemēro ierobežojošus pasākumus. (3) Procedūrā šā lēmuma pielikuma grozīšanai būtu jānosaka, ka sarakstā iekļautās personas jāinformē par to, kāpēc viņas sarakstā iekļautas, lai dotu tām iespēju iesniegt piezīmes. Ja tiek iesniegti apsvērumi vai ja tiek iesniegti jauni būtiski pierādījumi, Padomei, ņemot vērā šos apsvērumus, būtu jāpārskata lēmums un attiecīgi jāinformē par to attiecīgā persona vai vienība. (4) Šajā lēmumā ir ievērotas pamattiesības un pamatprincipi, kas atzīti Eiropas Savienības Pamattiesību hartā, un īpaši tiesības uz efektīvu aizsardzību un taisnīgu tiesu, īpašuma tiesībām un tiesībām uz personas datu aizsardzību. Šis lēmums būtu jāpiemēro saskaņā ar šīm tiesībām un principiem. (5) Šajā lēmumā tāpat pilnībā ievēroti dalībvalstu pienākumi saskaņā ar ANO Statūtiem un Drošības padomes rezolūciju juridiski saistošā būtība. (6) Kopējā nostāja 2008/369/KĀDP tādēļ būtu jāatceļ un jāaizstāj ar šo lēmumu. (7) Savienības īstenošanas pasākumi ir izklāstīti Padomes Regulā (EK) Nr. 889/2005 (2005. gada 13. jūnijs), ar ko paredz konkrētus ierobežojošus pasākumus attiecībā uz Kongo Demokrātisko Republiku ( 2 ) un Padomes Regulā (EK) Nr. 1183/2005 (2005. gada 18. jūlijs), ar ko nosaka dažus īpašus ierobežojošus pasākumus, kas vērsti pret personām, kuras pārkāpj ieroču embargo attiecībā uz Kongo Demokrātisko Republiku ( 3 ), tā kā: IR PIEŅĒMUSI ŠO LĒMUMU.







1. pants

1. Bruņojuma un ar to saistīto visu veidu materiālu, tostarp ieroču un munīcijas, militāro transportlīdzekļu un ekipējuma, paramilitārā ekipējuma un visa iepriekšminētā rezerves daļu, tieša vai netieša piegāde, pārdošana vai nodošana visām nevalstiskajām vienībām un personām, kas darbojas Kongo Demokrātiskās Republikas (KDR) teritorijā, ko īsteno dalībvalstu valstspiederīgie vai ko veic no dalībvalstu teritorijas, vai kam izmanto kuģus, kuri kuģo ar to karogu, vai to gaisa kuģus, ir aizliegta neatkarīgi no tā, vai to izcelsme ir vai nav dalībvalstu teritorijā.

2. Aizliegts arī:

a) tieši vai netieši visām nevalstiskajām vienībām un personām, kas darbojas KDR teritorijā, piešķirt, pārdot, piegādāt vai sniegt tehnisku palīdzību, starpniecības pakalpojumus un citus pakalpojumus, kas saistīti ar militārām darbībām un bruņojuma un ar to saistīto visa veida materiālu, tostarp ieroču un munīcijas, militāro transportlīdzekļu un ekipējuma, paramilitārā ekipējuma un visa iepriekšminētā rezerves daļu, piegādi, ražošanu, uzturēšanu vai izmantošanu;

b) tieši vai netieši visām nevalstiskajām vienībām un personām, kas darbojas KDR teritorijā, piešķirt finansējumu vai finanšu palīdzību militārām darbībām, tostarp jo īpaši piešķīrumus, aizdevumus un eksporta kredītu apdrošināšanu, jebkādai tiešai vai netiešai bruņojuma un ar to saistīto materiālu pārdošanai, piegādei, nodošanai vai eksportam vai ar tiem saistītās tehniskās palīdzības, starpnieku pakalpojumu un citu pakalpojumu piešķiršanai, pārdošanai, piegādei vai nodošanai.

2. pants

1. Šā lēmuma 1. pantu nepiemēro:

a) bruņojuma un ar to saistītu materiālu piegādei, pārdošanai vai nodošanai vai tehniskās palīdzības, finansējuma, starpnieka pakalpojumu un citu ar bruņojumu un ar to saistītiem materiāliem saistītu pakalpojumu sniegšanai, ja to veic vienīgi, lai sniegtu atbalstu Apvienoto Nāciju Organizācijas misijai KDR (“MONUC”) vai lai minētā misija to izmantotu;

b) tāda aizsargapģērba, tostarp artilērijas jaku un militāro ķiveru, piegādei, pārdošanai vai nodošanai, kuru uz KDR uz laiku un tikai personiskai lietošanai eksportē Apvienoto Nāciju Organizācijas personāls, plašsaziņas līdzekļu pārstāvji un humanitārie un celtniecības darbinieki un saistītie darbinieki;

c) vienīgi humānām vai aizsardzības vajadzībām paredzēta militārā ekipējuma, kas nav nāvējošs, piegādei, pārdošanai vai nodošanai, vai arī ar šādu ekipējumu, kas nav nāvējošs, saistītas tehniskas palīdzības un apmācības sniegšanai.

2. Šā panta 1. punktā minētajai bruņojuma un ar to saistīto materiālu piegādei, pārdošanai vai nodošanai vai pakalpojumu vai tehniskās palīdzības, un apmācības sniegšanai ir vajadzīga iepriekšēja atļauja, ko izsniedz dalībvalstu kompetentās iestādes.

3. Dalībvalstis laikus paziņo Sankciju komitejai, kas izveidota saskaņā ar ANO DPR 1533 (2004) (“Sankciju komiteja”), par katru 1. punkta a) un b) apakšpunktā neminētu bruņojuma un ar to saistīto materiālu sūtījumu uz KDR vai gadījumu, kad sniedz tehnisku palīdzību, finansējumu, starpnieka pakalpojumus un citus ar militārām darbībām saistītus pakalpojumus Kongo Demokrātiskajā Republikā. Šādā paziņojumā ietver visu attiecīgo informāciju, tostarp vajadzības gadījumā – galalietotāju, ierosināto piegādes datumu un sūtījuma maršrutu.

4. Dalībvalstis izskata katru saskaņā ar 1. punktu veikto piegādi atsevišķi, pilnībā ņemot vērā kritērijus, kas noteikti Padomes Kopējā nostājā 2008/944/KĀDP (2008. gada 8. decembris), ar ko izveido kopīgus noteikumus, kas reglamentē militāru tehnoloģiju un ekipējuma eksporta kontroli ( 4 ). Dalībvalstis pieprasa atbilstīgus drošības pasākumus, lai novērstu tādu atļauju ļaunprātīgu izmantošanu, ko izsniedz saskaņā ar 2. punktu, un vajadzības gadījumā izstrādā noteikumus par piegādātā bruņojuma vai ar to saistīto materiālu nosūtīšanu atpakaļ.

3. pants

Ierobežojošos pasākumus, kas paredzēti 4. panta 1. punktā un 5. panta 1. un 2. punktā, piemēro šādām personām un vajadzības gadījumā vienībām, ko norādījusi Sankciju komiteja:

— personām vai vienībām, kas rīkojas, pārkāpjot ieroču embargo un citus saistītus pasākumus, kuri minēti 1. pantā;

— KDR darbojošos ārzemju bruņoto grupu politiskiem un militāriem vadītājiem, kas kavē atbruņošanos un šīm grupām piederošo kaujinieku brīvprātīgu repatriāciju vai pārcelšanos;

— Kongo kaujinieku grupu, kuras saņem atbalstu no ārvalstīm, politiskiem un militāriem vadītājiem, kas kavē savu kaujinieku dalību atbruņošanās, demobilizācijas un reintegrācijas procesā;

— politiskiem un militāriem vadītājiem, kas darbojas KDR un kas bruņotos konfliktos iesaista vai izmanto bērnus, pārkāpjot attiecīgos starptautiskos tiesību aktus;

— personām, kas darbojas KDR un kas nopietni pārkāpj starptautiskus tiesību aktus attiecībā uz bērniem un sievietēm bruņotu konfliktu situācijās, tostarp nogalina un sakropļo, veic seksuālu vardarbību, nolaupa un piespiedu kārtā pārvieto;

— personām, kas traucē piekļuvi humānai palīdzībai vai tās sniegšanu KDR austrumu daļā;

— personām vai vienībām, kas ar dabas resursu nelikumīgu tirdzniecību atbalsta nelegālas bruņotas grupas KDR austrumu daļā.

Attiecīgās personas un vienības ir uzskaitītas pielikumā.

4. pants

1. Dalībvalstis veic visus vajadzīgos pasākumus, lai novērstu, ka to teritorijās iebrauc vai to teritorijas šķērso personas, kas minētas 3. pantā.

2. Šā panta 1. punkts neliek dalībvalstij aizliegt saviem valstspiederīgajiem ieceļot tās teritorijā.

3. Šā panta 1. punktu nepiemēro, ja Sankciju komiteja:

a) iepriekš izskatot katru gadījumu atsevišķi, nosaka, ka šādu ieceļošanu vai tranzītu veic humanitāru vajadzību dēļ, tostarp reliģisku pienākumu dēļ;

b) nolemj, ka ar izņēmumu sekmētu attiecīgās Drošības padomes rezolūcijas mērķus, proti, mieru un nacionālo izlīgumu KDR, kā arī stabilitāti reģionā;

c) iepriekš izskatot katru gadījumu atsevišķi, atļauj atsevišķu personu tranzītu, ja tās atgriežas savas valstspiederības valsts teritorijā vai ja tās piedalās centienos saukt pie atbildības vainīgos par smagiem cilvēktiesību vai starptautisko humanitāro tiesību pārkāpumiem.

4. Gadījumos, ja saskaņā ar 3. punktu dalībvalsts ļauj savā teritorijā ieceļot vai to tranzītā šķērsot Sankciju komitejas norādītajām personām, atļauja attiecas tikai uz to mērķi, kam atļauja piešķirta, un to var izmantot tikai tās personas, uz kurām tā attiecas.

5. pants

1. Iesaldē visus līdzekļus, citus finanšu aktīvus un saimnieciskus resursus, kas tieši vai netieši pieder 3. pantā minētajām personām vai vienībām, vai ko tās tieši vai netieši kontrolē, vai kas pieder vienībām, kuras ir tieši vai netieši pakļautas šādām personām vai jebkurai personai vai vienībai, kura rīkojas šādu personu vārdā vai vadībā, kā norādīts pielikumā.

2. Nekādus līdzekļus, citus finanšu aktīvus vai saimnieciskus resursus nedara tieši vai netieši pieejamus 1. punktā minētajām personām un vienībām vai to interesēs.

3. Dalībvalstis var pieļaut izņēmumus saistībā ar 1. un 2. punktā minētajiem pasākumiem attiecībā uz līdzekļiem, citiem finanšu aktīviem un saimnieciskajiem resursiem, ja:

a) tie nepieciešami, lai segtu pamatizdevumus, tostarp maksājumus par pārtikas produktiem, īri vai hipotēku, zālēm un ārstniecisko palīdzību, nodokļu, apdrošināšanas prēmiju un komunālo pakalpojumu maksājumus;

b) tie paredzēti vienīgi saprātīgai samaksai par kvalificētu darbu un atlīdzībai par izdevumiem, kas saistīti ar juridiskiem pakalpojumiem;

c) tie paredzēti vienīgi nodevu maksājumiem vai pakalpojumu maksājumiem par iesaldēto līdzekļu vai citu finanšu aktīvu un saimniecisko resursu pastāvīgu turēšanu un saglabāšanu atbilstīgi attiecīgās valsts tiesību aktiem;

d) tie ir vajadzīgi ārkārtas izdevumiem pēc tam, kad attiecīgā dalībvalsts ir nosūtījusi paziņojumu Sankciju komitejai un Sankciju komiteja to ir apstiprinājusi;

e) uz tiem attiecas tiesas, administratīvs vai šķīrējtiesas noteikts apgrūtinājums vai spriedums; tādā gadījumā šos līdzekļus, citus finanšu aktīvus un saimnieciskos resursus var izmantot, lai apmierinātu šādu apgrūtinājumu vai spriedumu, ja vien apgrūtinājums vai spriedums stājies spēkā, pirms Sankciju komiteja noteikusi attiecīgo personu vai vienību, ja tas nav par labu 3. pantā minētai personai vai vienībai un ja attiecīgā dalībvalsts par to ir paziņojusi Sankciju komitejai.

4. Šā panta 3. punkta a), b) un c) apakšpunktā minētos izņēmumus pieļauj pēc tam, kad attiecīgā dalībvalsts nosūtījusi Sankciju komitejai paziņojumu par nodomu vajadzības gadījumā atļaut pieeju šādiem līdzekļiem, citiem finanšu aktīviem un saimnieciskajiem resursiem, ja Sankciju komiteja četru darbdienu laikā pēc šāda paziņojuma nav pieņēmusi pretēju lēmumu.

5. Šā panta 2. punktu nepiemēro šādām darbībām ar iesaldētajiem kontiem:

a) procentu ienākumiem vai citiem ieņēmumiem no šiem kontiem; vai

b) maksājumiem, kas nokārtojami saskaņā ar līgumiem, nolīgumiem vai saistībām, ko noslēdza vai kas radās pirms dienas, kad uz minētajiem kontiem attiecināja ierobežojošus pasākumus,

ar noteikumu, ka visiem šādiem procentiem, citiem ieņēmumiem un maksājumiem turpina piemērot 1. punktu.

6. pants

Padome īsteno grozījumus pielikumā iekļautajā sarakstā, pamatojoties uz Drošības padomes vai Sankciju komitejas noteikto.

7. pants

1. Ja Apvienoto Nāciju Organizācijas Drošības padome vai Sankciju komiteja sarakstā iekļauj personu vai vienību, Padome šādu personu vai vienību iekļauj pielikumā. Padome savu lēmumu, tostarp pamatojumu iekļaušanai sarakstā, paziņo attiecīgajai personai vai vienībai tieši, ja adrese ir zināma, vai publicējot paziņojumu, dodot šādai personai vai vienībai iespēju paust savus apsvērumus.

2. Ja ir iesniegti apsvērumi vai ja ir iesniegti jauni, būtiski pierādījumi, Padome pārskata savu lēmumu un attiecīgi informē attiecīgo personu vai vienību.

8. pants

1. Pielikumā ir ietverts Apvienoto Nāciju Organizācijas Drošības padomes vai Sankciju komitejas sniegtais pamatojums personu un vienību iekļaušanai sarakstā.

2. Pielikumā arī iekļauj, ja iespējams, Apvienoto Nāciju Organizācijas Drošības padomes vai Sankciju komitejas sniegto informāciju, kas nepieciešama, lai identificētu attiecīgās personas vai vienības. Attiecībā uz personām šāda informācija var ietvert vārdus, tostarp pieņemtos vārdus, dzimšanas datumu un vietu, tautību, pases un personas apliecības numuru, dzimumu, adresi, ja tā zināma, kā arī darbības jomu vai profesiju. Attiecībā uz vienībām šāda informācija var ietvert reģistrācijas vietu un datumu, reģistrācijas numuru un uzņēmējdarbības vietu. Pielikumā ietver arī datumu, kad Apvienoto Nāciju Organizācijas Drošības padome vai Sankciju komiteja veikusi iekļaušanu.

9. pants

Šo lēmumu vajadzības gadījumā pārskata, groza vai atceļ, kā to nosaka Apvienoto Nāciju Organizācijas Drošības padome.

10. pants

Ar šo atceļ Kopējo nostāju 2008/369/KĀDP.

11. pants

Šis lēmums stājas spēkā tā pieņemšanas dienā.

▼M1









PIELIKUMS

a) To personu saraksts, kas minētas 3., 4. un 5. pantā



Vārds Pazīstams arī kā Dzimšanas datums/dzimšanas vieta Identifikācijas informācija Pamatojums Sarakstā iekļaušanas datums Frank Kakolele BWAMBALE Frank Kakorere Frank Kakorere Bwambale Kongojietis. Kongo Demokrātiskās Republikas bruņoto spēku (FARDC) ģenerālis, kopš 2011. gada jūnija bez posteņa. 2008. gada janvārī atstāja Nacionālo tautas aizsardzības kongresu (CNDP). Kopš 2011. gada jūnija dzīvo Kinšasā. Kopš 2010. gada ir bijis iesaistīts darbībās, kas, jādomā, tiek veiktas KDR valdības uzdevumā – stabilizācijas un atjaunošanas programmā apgabaliem, kas atlabst pēc bruņotiem konfliktiem, (STAREC), tostarp 2011. gada martā piedalījies STAREC misijā Gomā un Beni. Bijušais Kongo Demokrātijas apvienības – atbrīvošanas kustības (RCD-ML) līderis, ietekmējis politiku, komandējis un kontrolējis darbības, ko veic RCD-ML spēki – viena no Rezolūcijas Nr. 1493 (2003) 20. punktā minētajām bruņotajām un kaujinieku grupām, kas iesaistītas ieroču kontrabandā, pārkāpjot ieroču embargo. 01.11.2005. Gaston IYAMUREMYE Rumuli Byiringiro Victor Rumuli Victor Rumuri Michel Byiringiro 1948. gads. Musanze rajons (Ziemeļu province), Ruanda. Ruhengeri, Ruanda. Ruandietis. Ruandas atbrīvošanas demokrātisko spēku (FDLR) vadītājs un Ruandas atbrīvošanas demokrātisko spēku Abacunguzi bruņoto spēku (FDLR-FOCA) vadītāja otrais vietnieks. Kopš 2011. gada jūnija pamata dzīvesvieta ir Kalonge, Ziemeļkivu provincē. Brigādes ģenerālis. Saskaņā ar vairākiem avotiem, tostarp ANO DP KDR Sankciju komitejas ekspertu grupu, Gaston Iyamuremye ir Ruandas atbrīvošanas demokrātisko spēku (FDLR) vadītāja otrais vietnieks un tiek uzskatīts par FDLR militārās un politiskās vadības svarīgu dalībnieku. Līdz 2009. gada decembrim Gaston Iyamuremye arī vadīja Ignace Murwanashyaka (FDLR vadītāja) biroju Kibua, KDR. 01.12.2010. Jérôme KAKWAVU BUKANDE Jérôme Kakwavu Commandant Jérôme Goma. Kongojietis. 2004. gada decembrī viņam piešķirta Kongo Demokrātiskās Republikas bruņoto spēku (FARDC) ģenerāļa pakāpe. Kopš 2011. gada jūnija atrodas apcietinājumā Makala cietumā Kinšasā. 2011. gada 25. martā Kinšasas Augstā militārā tiesa sāka pret Kakwavu tiesas procesu par kara noziegumiem. Bijušais Kongo demokrātijas apvienības / Kongo tautas bruņoto spēku (UCD/FAPC) vadītājs. FAPC uzdevumā kontrolējis nelegālus robežpunktus starp Ugandu un KDR – svarīgu ieroču plūsmas tranzīta ceļu. Ietekmējis politiku, komandējis un kontrolējis darbības, ko veic FAPC spēki, kas bija iesaistīti ieroču kontrabandā, tātad ieroču embargo pārkāpumā. 2004. gada decembrī viņam piešķirta Kongo Demokrātiskās Republikas bruņoto spēku (FARDC) ģenerāļa pakāpe. Saskaņā ar ĢSĪP biroju saistībā ar bērniem un bruņotiem konfliktiem viņš bijis atbildīgs par bērnu vervēšanu un izmantošanu Ituri 2002. gadā. Viens no pieciem Kongo Demokrātiskās Republikas bruņoto spēku (FARDC) vecākajiem virsniekiem, kuri apsūdzēti smagos noziegumos, kas saistīti arī ar seksuālu vardarbību, un uz kuriem Drošības padome vērsa valdības uzmanību 2009. gada apmeklējuma laikā. 01.11.2005. Germain KATANGA Kongojietis. 2004. gada decembrī iecelts par Kongo Demokrātiskās Republikas bruņoto spēku (FARDC) ģenerāli. KDR valdība 2007. gada 18. oktobrī viņu nodeva Starptautiskajai Krimināltiesai. Tiesas procesu sāka 2009. gada novembrī. Ituri Patriotiskās pretošanās frontes (FRPI) vadītājs. Iesaistīts ieroču transportēšanā, pārkāpjot ieroču embargo. Saskaņā ar ĢSĪP biroju saistībā ar bērniem un bruņotiem konfliktiem no 2002. līdz 2003. gadam viņš bijis atbildīgs par bērnu vervēšanu un izmantošanu Ituri. 01.11.2005. Thomas LUBANGA Ituri. Kongojietis. Aizturēts 2005. gada martā Kinšasā saistībā ar Lubanga Kongojiešu patriotu savienības (UPC/L) līdzdalību cilvēktiesību pārkāpumos. Kongo iestādes 2006. gada 17. martā viņu nodeva Starptautiskajai Krimināltiesai. Tiesas procesu sāka 2009. gada janvārī, un 2011. gadā ir paredzēts to pabeigt. Vadītājs Lubanga Kongo patriotu savienībai (UPC/L) – vienai no Rezolūcijas Nr. 1493 (2003) 20. punktā minētajām bruņotajām un kaujinieku grupām, kas iesaistītas ieroču kontrabandā, pārkāpjot ieroču embargo. Saskaņā ar ĢSĪP biroju saistībā ar bērniem un bruņotiem konfliktiem no 2002. līdz 2003. gadam viņš bijis atbildīgs par bērnu vervēšanu un izmantošanu Ituri. 01.11.2005. Khawa Panga MANDRO Kawa Panga Kawa Panga Mandro Kawa Mandro Yves Andoul Karim Mandro Panga Kahwa Yves Khawa Panga Mandro “Chief Kahwa” “Kawa” 1973. gada 20. augusts, Bunia (Bunija). Kongojietis. 2005. gada aprīlī ievietots cietumā Bunijā par Ituri miera procesa sabotāžu. Kongo varas iestādes 2005. gada oktobrī viņu aizturēja, Kisangani Apelācijas tiesa viņu attaisnoja, pēc tam viņu nodeva Kinšasas tiesu iestādēm saistībā ar jaunām apsūdzībām par noziegumiem pret cilvēci, kara noziegumiem, slepkavību, uzbrukumu atbildību pastiprinošos apstākļos un piekaušanu. Kopš 2011. gada jūnija atrodas apcietinājumā Makala centrālajā cietumā Kinšasā. Bijušais vadītājs Kongo vienotības un integritātes saglabāšanas grupai (PUSIC) – vienai no Rezolūcijas Nr. 1493 (2003) 20. punktā minētajām bruņotajām un kaujinieku grupām, kas iesaistīta ieroču kontrabandā, pārkāpjot ieroču embargo. Kopš 2005. gada aprīļa atrodas apcietinājumā Bunijā par Ituri miera procesa sabotāžu. Saskaņā ar ĢSĪP biroju saistībā ar bērniem un bruņotiem konfliktiem no 2001. līdz 2002. gadam viņš bijis atbildīgs par bērnu vervēšanu un izmantošanu Ituri. 01.11.2005. Callixte MBARUSHIMANA 1963. gada 24. jūlijs, Ndusu/Ruhengeri Ziemeļu province, Ruanda. Ruandietis. Pamatojoties uz Starptautiskās Krimināltiesas orderi, 2010. gada 3. oktobrī Parīzē aizturēts par kara noziegumiem un noziegumiem pret cilvēci, ko Ruandas atbrīvošanas demokrātisko spēku (FDLR) vienības izdarījušas 2009. gadā Kivu, un 2011. gada 25. janvārī nosūtīts uz Hāgu. Pirms aizturēšanas bija Ruandas atbrīvošanas demokrātisko spēku (FDLR) izpildsekretārs un FDLR militārās virspavēlniecības vadītāja vietnieks. Saskaņā ar Drošības Padomes Rezolūciju Nr. 1857 (2008) OP 4 (b) – politiskais un militārais vadītājs ārzemju bruņotai grupai, kas darbojas Kongo Demokrātiskajā Republikā, kavējot atbruņošanos un kaujinieku brīvprātīgu repatriāciju un pārcelšanos. 03.03.2009. Iruta Douglas MPAMO Mpano Douglas Iruta Mpamo 1965. gada 28. decembris, Bashali, Masisi. 1965. gada 29. decembris, Goma, KDR (agrāk Zaira). Uvira. Kongojietis. Kopš 2011. gada jūnija dzīvo Giseņi Ruandā. Nav zināma nodarbošanās, kopš avarēja divas no lidmašīnām, kuras pārvaldīja Lielo ezeru uzņēmējsabiedrība (Great Lakes Business Company – GLBC). Īpašnieks un vadītājs Lielo ezeru aviosabiedrībai (Compagnie Aérienne des Grands Lacs) un Lielo ezeru uzņēmējsabiedrībai (Great Lakes Business Company), kuru lidmašīnas izmantoja, lai sniegtu atbalstu Rezolūcijas Nr. 1493 (2003) 20. punktā minētajām bruņotajām un kaujinieku grupām. Atbildīgs arī par informācijas slēpšanu attiecībā uz lidojumiem un kravām, acīmredzami ar mērķi ļaut pārkāpt ieroču embargo. 01.11.2005. Sylvestre MUDACUMURA Pazīstams kā: “Radja” “Mupenzi Bernard” “General Major Mupenzi” “General Mudacumura” Ruandietis. Ruandas atbrīvošanas demokrātisko spēku Abacunguzi bruņoto spēku (FDLR-FOCA) militārais komandieris, kā arī FOCA vadītāja pirmais politiskais vietnieks un virspavēlniecības vadītājs, tātad kopš FDLR vadītāju aizturēšanas Eiropā viņš pilda militārā un politiskā komandiera funkcijas. Kopš 2011. gada jūnija pamata dzīvesvieta ir Kikoma mežs, netālu no Bogoyi, Valikale, Ziemeļkivu. FDLR komandieris, ietekmējis politiku, komandējis un kontrolējis darbības, ko veic Ruandas atbrīvošanas demokrātiskie spēki (FDLR) – viena no Rezolūcijas Nr. 1493 (2003) 20. punktā minētajām bruņotajām un kaujinieku grupām, kas iesaistīta ieroču kontrabandā, pārkāpjot ieroču embargo. Mudacumura (vai viņa personāls) ir telefoniski sazinājies ar FDLR vadītāju Murwanashyaka Vācijā, tostarp laikā, kad notika 2009. gada maija Busurungi masu slepkavība, un ar militāro komandieri majoru Guillaume 2009. gadā Umoja Wetu un Kimia II operāciju laikā. Saskaņā ar ĢSĪP biroju saistībā ar bērniem un bruņotiem konfliktiem viņš ir atbildīgs par 27 gadījumiem, kad laikā no 2002. līdz 2007. gadam viņa komandētie spēki Ziemeļkivu vervēja un izmantoja bērnus. 01.11.2005. Leodomir MUGARAGU Manzi Leon Leo Manzi 1954. gads. 1953. gads. Kigali, Ruanda. Rushashi (Ziemeļu province), Ruanda. Ruandietis. Ruandas atbrīvošanas demokrātisko spēku Abacunguzi bruņoto spēku (FDLR-FOCA) štāba priekšnieks, atbildīgais par pārvaldi. Kopš 2011. gada jūnija pamata dzīvesvieta ir FDLR štābā Kikoma mežā, Bogoyi, Valikale, Ziemeļkivu. Saskaņā ar neoficiālām un oficiālām ziņām Leodomir Mugaragu ir Abacunguzi bruņoto spēku (FOCA) – Ruandas atbrīvošanas demokrātisko spēku (FDLR) militāra atzara – štāba priekšnieks. Saskaņā ar oficiālām ziņām Mugaragu ir vecākais plānotājs militārām operācijām, ko FDLR veic KDR austrumos. 01.12.2010. Leopold MUJYAMBERE Musenyeri Achille Frere Petrus Ibrahim 1962. gada 17. marts, Kigali, Ruanda. Iespējams, 1966. gads. Ruandietis. Kopš 2011. gada jūnija – komandieris Ruandas atbrīvošanas demokrātisko spēku Abacunguzi bruņoto spēku (FDLR-FOCA) Dienvidkivu operatīvajam sektoram, ko šobrīd dēvē par “Amazon”. Pamata dzīvesvieta ir Nyakaleke (dienvidaustrumos no Mvengas, Dienvidkivu). Komandieris Abacunguzi bruņoto spēku (Ruandas atbrīvošanās spēku (DFLR) militāra atzara) otrajai divīzijai / rezerves brigādēm. Militārais vadītājs ārzemju bruņotai grupai, kas darbojas Kongo Demokrātiskajā Republikā, kavējot atbruņošanos un kaujinieku brīvprātīgu repatriāciju un pārcelšanos, tādā veidā pārkāpjot Drošības Padomes Rezolūciju Nr. 1857 (2008) OP 4 (b). Saskaņā ar ANO DP KDR Sankciju komitejas ekspertu grupas apkopotajiem pierādījumiem, kas izklāstīti tās 2008. gada 13. februāra ziņojumā, meitenes, kas atbrīvotas no FDLR-FOCA, bijušas nolaupītas un seksuāli izmantotas. FDLR-FOCA, kas iepriekš vervēja zēnus vidēja un vēlīna pusaudža vecumā, kopš 2007. gada vidus piespiedu kārtā vervējuši bērnus no 10 gadu vecuma. Jaunākos izmanto kā pavadoņus, bet vecākie bērni tiek izmantoti kā karavīri frontes līnijā, pārkāpjot Drošības Padomes Rezolūciju Nr. 1857 (2008) OP 4 (d) un (e). 03.03.2009. Dr. Ignace MURWANASHYAKA Ignace 1963. gada 14. maijs, Butera, Ruanda. Ngoma, Butare, Ruanda. Ruandietis. 2009. gada 17. novembrī viņu aizturēja Vācijas iestādes. Viņa vietā par Ruandas atbrīvošanas demokrātisko spēku Abacunguzi bruņoto spēku (FDLR-FOCA) vadītāju kļuva Gaston Iamuremye, pazīstams arī kā “Rumuli”. Tiesas process pret Murwanashyaka par kara noziegumiem un noziegumiem pret cilvēci, ko 2008. un 2009. gadā KDR izdarījušas FDLR vienības, sākās 2011. gada 4. maijā Vācijas tiesā. Ruandas atbrīvošanas demokrātisko spēku (FDLR) vadītājs, FDLR bruņoto spēku augstākais komandieris, ietekmējis politiku, komandējis un kontrolējis darbības, ko veic FDLR – viena no Rezolūcijas Nr. 1493 (2003) 20. punktā minētajām bruņotajām un kaujinieku grupām, kas iesaistīta ieroču kontrabandā, pārkāpjot ieroču embargo. Uzturēja telefoniskus sakarus ar FDLR militārajiem lauka komandieriem (tostarp 2009. gada maija Busurungi masu slepkavības laikā); devis militāras pavēles virspavēlniecībai; bijis iesaistīts ieroču un munīcijas nodošanas FDLR vienībām koordinēšanā un konkrētu lietošanas instrukciju sniegšanā; pārvaldījis lielas naudas summas, kas iegūtas, nelegāli pārdodot dabas resursus FDLR kontrolētajās zonās (24.–25., 83. lpp.). Saskaņā ar ĢSĪP biroju saistībā ar bērniem un bruņotiem konfliktiem viņš kā FDLR vadītājs un militārais komandieris bijis atbildīgais komandieris par FDLR veikto bērnu vervēšanu un izmantošanu Kongo austrumos. 01.11.2005. Straton MUSONI IO Musoni 1961. gada 6. aprīlis (iespējams, 1961. gada 4. jūnijs) Mugambazi, Kigali, Ruanda. Ruandietis. Tiesas process pret Musoni par kara noziegumiem un noziegumiem pret cilvēci, ko 2008. un 2009. gadā KDR izdarījušas FDLR vienības, sākās 2011. gada 4. maijā Vācijas tiesā. Viņa vietā par Ruandas atbrīvošanas demokrātisko spēku (FDLR) vadītāja pirmo vietnieku kļuva Sylvestre Mudacumura. Būdams Ruandas atbrīvošanas demokrātisko spēku (FDLR) – ārzemju bruņotas grupas, kas darbojas KDR, – vadītājs, Musoni kavējis atbruņošanos un šīm grupām piederošo kaujinieku brīvprātīgu repatriāciju un pārcelšanos, pārkāpjot Rezolūciju Nr. 1649 (2005). 29.03.2007. Jules MUTEBUTSI Jules Mutebusi Jules Mutebuzi Colonel Mutebutsi 1964. gads, Minembwe, South Kivu (Dienvidkivu). Kongojietis. Bijušais Kongo Demokrātiskās Republikas bruņoto spēku (FARDC) desmitā militārā reģiona komandiera vietnieks, 2004. gada aprīlī atbrīvots par disciplīnas neievērošanu. 2007. gada decembrī Ruandas iestādes viņu aizturēja, kad viņš mēģināja šķērsot robežu un iekļūt KDR. Kopš tā laika dzīvo Kigali daļējā brīvībā (viņam nav atļauts atstāt valsti). Apvienoja spēkus ar citiem bijušās Kongo demokrātijas apvienības-Goma (RCDG) renegātu elementiem, lai 2004. gada maijā ar spēku ieņemtu Bukavu pilsētu. Iesaistīts ieroču saņemšanā ārpus Kongo Demokrātiskās Republikas bruņoto spēku (FARDC) struktūrām un piegāžu nodrošināšanā Rezolūcijas Nr. 1493 (2003) 20. punktā minētajām bruņotajām un kaujinieku grupām, pārkāpjot ieroču embargo. 01.11.2005. Mathieu, Chui NGUDJOLO Cui Ngudjolo 2003. gada oktobrī Bunijā viņu aizturēja ANO misija Kongo Demokrātiskajā Republikā (MONUC). KDR valdība 2008. gada 7. februāri viņu nodeva Starptautiskajai Krimināltiesai. Nacionālisma un integrācijas frontes (FNI) štāba priekšnieks un bijušais Ituri Patriotiskās pretošanās frontes (FRPI) štāba priekšnieks, ietekmējis politiku, komandējis un kontrolējis darbības, ko veic FRPI spēki – viena no Rezolūcijas Nr. 1493 (2003) 20. punktā minētajām bruņotajām un kaujinieku grupām, kas atbildīga par ieroču kontrabandu, pārkāpjot ieroču embargo. Saskaņā ar ĢSĪP biroju saistībā ar bērniem un bruņotiem konfliktiem viņš 2006. gadā bijis atbildīgs par bērnu, kas jaunāki par 15 gadiem, vervēšanu un izmantošanu Ituri. 01.11.2005. Floribert Ngabu NJABU Floribert Njabu Floribert Ndjabu Floribert Ngabu Ndjabu Kopš 2005. gada marta atrodas mājas arestā Kinšasā par Nacionālisma un integrācijas frontes (FNI) līdzdalību cilvēktiesību pārkāpumos. 2011. gada 27. martā nosūtīts uz Hāgu, lai liecinātu Starptautiskās Krimināltiesas procesos pret Germain Katanga un Mathieu Ngudjolo. Vadītājs Nacionālisma un integrācijas frontei (FNI) – tā ir viena no Rezolūcijas Nr. 1493 (2003) 20. punktā minētajām bruņotajām un kaujinieku grupām, kas iesaistīta ieroču kontrabandā, pārkāpjot ieroču embargo. 01.11.2005. Laurent NKUNDA Nkunda Mihigo Laurent Laurent Nkunda Bwatare Laurent Nkundabatware Laurent Nkunda Mahoro Batware Laurent Nkunda Batware “Chairman” “General Nkunda” “Papa Six” 1967. gada 6. februāris Rutshuru (Ručuru), North Kivu (Ziemeļkivu) 1967. gada 2. februāris Kongojietis. Bijušais Kongo demokrātijas apvienības – Goma (RCD-G) ģenerālis. Nacionālā tautas aizsardzības kongresa dibinātājs 2006. gadā; vecākais virsnieks, Kongo demokrātijas apvienības – Goma (RCD-G) aktīvists no 1998. līdz 2006. gadam; Ruandas Patriotiskās frontes (RPF) virsnieks no 1992. līdz 1998. gadam. Ruandas varas iestādes aizturēja Laurent Nkunda Ruandā 2009. gada janvārī un aizvietoja kā Nacionālais tautas aizsardzības kongresa (CNDP) komandieri. Kopš tā laika viņš atrodas mājas arestā Kigali, Ruandā. Ruanda ir noraidījusi KDR valdības lūgumu izdot Nkunda par noziegumiem, ko viņš paveicis KDR austrumu daļā. 2010. gadā Nkunda apelācijas prasība par nelikumīgu arestu tika noraidīta Giseņi tiesā Ruandā, pieņemot lēmumu, ka šī lieta būtu jāizskata militārajai tiesai. Nkunda advokāti lietu iesniedza Ruanda militārajā tiesā. Viņš joprojām saglabā zināmu ietekmi pār dažiem CNDP elementiem. Bijušais RCD-G ģenerālis. Apvienojis spēkus ar citiem bijušās RCD-G renegātu elementiem, lai 2004. gada maijā ar spēku ieņemtu Bukavu pilsētu. Iesaistīts ieroču saņemšanā ārpus Kongo Demokrātiskās Republikas bruņoto spēku struktūrām, pārkāpjot ieroču embargo. Saskaņā ar ĢSĪP biroju saistībā ar bērniem un bruņotiem konfliktiem viņš ir atbildīgs par 264 gadījumiem, kad viņa spēki no 2002. līdz 2009. gadam vervēja un izmantoja bērnus Ziemeļkivu. 01.11.2005. Felicien NSANZUBUKI-RE Fred Irakeza 1967. gads Murama, Kinyinya, Rubungo, Kigali, Ruanda Ruandietis. Ruandas atbrīvošanas demokrātisko spēku Abacunguzi bruņoto spēku (FDLR-FOCA) pirmā bataljona vadītājs un darbojas Dienvidkivu Uvira-Sange apgabalā. FDLR loceklis vismaz kopš 1994. gada un darbojas KDR austrumos kopš 1998. gada oktobra. Kopš 2011. gada jūnija pamata dzīvesvieta ir Magunda, Mvengas apkārtnē Dienvidkivu. Felicien Nsanzubukire pārraudzīja un koordinēja munīcijas un ieroču kontrabandu laikposmā no vismaz 2008. gada novembra līdz 2009. aprīlim starp Tanzānijas Savienoto Republiku (pār Tangaņikas ezeru) un FDLR vienībām, kuras atradās Dienvidkivu Uvira un Fizi apgabalos. 01.12.2010. Pacifique NTAWUNGUKA Colonel Omega Nzeri Israel Pacifique Ntawungula 1964. gada 1. janvārisGaseke, Gisenyi Province (Giseņi province), Ruanda Iespējams 1964. gads Ruandietis. Komandieris, Ruandas atbrīvošanas demokrātisko spēku Abacunguzi bruņoto spēku (FDLR-FOCA) operatīvais sektors Ziemeļkivu SONOKI. Kopš 2011. gada jūnija pamata dzīvesvieta ir Matembe, Ziemeļkivu provincē. Saņēma militāro apmācību Ēģiptē. FOCA (FDLR bruņota struktūra) pirmās divīzijas komandieris. Kongo Demokrātiskajā Republikā darbojošās ārzemju bruņotās grupas militārais vadītājs, kas kavē atbruņošanos un kaujinieku brīvprātīgu repatriāciju vai pārcelšanos; pārkāpjot Drošības Padomes Rezolūciju 1857 (2008) OP 4(b). Saskaņā ar ANO DP KDR Sankciju komitejas ekspertu grupas apkopotajiem pierādījumiem, kas izklāstīti tās 2008. gada 13. februāra ziņojumā, meitenes, kas atbrīvotas no FDLR-FOCA, bijušas nolaupītas un seksuāli izmantotas. Kopš 2007. gada vidus FDLR-FOCA, kas iepriekš vervēja zēnus vidēja un vēlīna pusaudža vecumā, piespiedu kārtā vervēja jauniešus no 10 gadu vecuma. Jaunākos izmanto kā pavadoņus, bet vecākie bērni tiek izmantoti kā karavīri frontes līnijā, pārkāpjot Drošības Padomes Rezolūciju 1857 (2008) OP 4 (d) un (e). 03.03.2009. James NYAKUNI Ugandietis Tirdzniecības sakari ar Jérôme Kakwavu, jo īpaši kontrabanda pār KDR un Ugandas robežu, tostarp aizdomas par ieroču un kara materiālu kontrabandu nepārbaudītās kravas automašīnās. Ieroču embargo pārkāpumi un atbalsts Rezolūcijas 1493 (2003) 20. punktā minētajām bruņotajām un kaujinieku grupām, tostarp finansiāls atbalsts, kas dod tām iespēju veikt militāru darbību. 01.11.2005. Stanislas NZEYIMANA Deogratias Bigaruka Izabayo Bigaruka Bigurura Izabayo Deo Jules Mateso Mlamba 1966. gada 1. janvāris, Mugusa (Butare), Ruanda Iespējams 1967. gads Cita iespēja – 1966. gada 28. augusts Ruandietis. Ruandas atbrīvošanas demokrātisko spēku Abacunguzi bruņoto spēku (FDLR-FOCA) komandiera vietnieks. Kopš 2011. gada jūnija pamata dzīvesvieta ir Mukoberwa, Ziemeļkivu provincē. FOCA (FDLR bruņota struktūra) komandiera vietnieks. Kongo Demokrātiskajā Republikā darbojošās ārzemju bruņotās grupas militārais vadītājs, kas kavē atbruņošanos un kaujinieku brīvprātīgu repatriāciju vai pārcelšanos; pārkāpjot Drošības Padomes Rezolūciju 1857 (2008) OP 4(b). Saskaņā ar ANO DP KDR Sankciju komitejas ekspertu grupas apkopotajiem pierādījumiem, kas izklāstīti tās 2008. gada 13. februāra ziņojumā, meitenes, kas atbrīvotas no FDLR-FOCA, bijušas nolaupītas un seksuāli izmantotas. Kopš 2007. gada vidus FDLR-FOCA, kas iepriekš vervēja zēnus vidēja un vēlīna pusaudža vecumā, piespiedu kārtā vervēja jauniešus no 10 gadu vecuma. Jaunākos izmanto kā pavadoņus, bet vecākie bērni tiek izmantoti kā karavīri frontes līnijā, pārkāpjot Drošības Padomes Rezolūciju 1857 (2008) OP 4 (d) un (e). 03.03.2009. Dieudonné OZIA MAZIO Ozia Mazio “Omari” “Mr Omari” 1949. gada 6. jūnijs, Ariwara Kongojietis. Uzskata, ka Dieudonné Ozia Mazio miris Ariwara2008. gada 23. septembrī, būdams Kongo uzņēmēju federācijas (Fédération des entreprises congolaises - FEC) prezidents Aru apvidū. Kopīgas finanšu shēmas ar komandantu Jerome un Kongo tautas armijas spēkiem (FAPC) un kontrabanda pār KDR un Ugandas robežu, nodrošinot komandantam Jerome un viņa spēkiem apgādi un naudu. Ieroču embargo pārkāpumi, tostarp atbalsts Rezolūcijas 1493 (2003) 20. punktā minētajām bruņotajām un kaujiniekiem grupām. 01.11.2005. Bosco TAGANDA Bosco Ntaganda Bosco Ntagenda General Taganda “Lydia”, kad viņš bija Ruandas patriotiskās armijas (Armée Patriotique Rwandaise - APR) biedrs. “Terminator” Izsaukuma signāls“Tango Romeo”vai“Tango”. “Major” 1973-74 Bigogwe, Ruanda Kongojietis. Dzimis Ruandā, bērnībā pārcēlās uz Nyamitaba Masisi teritorijā, Ziemeļkivu provincē. Kopš 2011. gada jūnija dzīvo Gomā un viņam pieder lielas saimniecības Ngungu apvidū, Masisi teritorijā, Ziemeļkivu provincē. Pēc Ituri miera nolīguma ar prezidenta 2004. gada 11. decembra dekrētu iecelts par FARDC brigādes ģenerāli. Sākotnēji bija CNDP štāba priekšnieks un kļuva par CNDP militāro komandieri, kad 2009. gada janvāri tika apcietināts Laurent Nkunda. Kopš 2009. gada janvāra ir de facto komandiera vietnieks secīgās pret FDLR vērstās operācijās Umoja Wetu, Kimia II un Amani Leo, kuras notika Ziemeļkivu un Dienvidkivu. UPC/L militārais komandieris ar politisku ietekmi, komandē un kontrolē darbības, ko veic UPC/L spēki – viena no Rezolūcijas 1493 (2003) 20. punktā minētajām bruņotajām un kaujinieku grupām, kas iesaistītas ieroču kontrabandā, pārkāpjot ieroču embargo. 2004. gada decembrī viņam piešķīra FARDC ģenerāļa pakāpi, taču viņš atteicās pieņemt paaugstinājumu un neiesaistījās FARDC. Saskaņā ar informāciju, kas pieejama ĢSĪP birojam saistībā ar bērniem un bruņotiem konfliktiem, viņš ir atbildīgs par to, ka 2002. un 2003. gadā Ituri tika vervēti un izmantoti bērni, un par 155 gadījumiem, kad viņa tiešā un/vai komandas atbildībā tika vervēti un izmantoti bērni Ziemeļkivu no 2002. līdz 2009. gadam. Kā CNDP štāba vadītājs ir tieši un nododot pavēles pa komandķēdi atbildīgs par masu slepkavību Kiwanja (2008. gada novembrī). 01.11.2005. Innocent ZIMURINDA 1972. gada 1. septembris 1975. Ngungu, Masisi Territory (Masisi teritorija), North Kivu Province (Ziemeļkivu province), KDR Kongojietis. Kongo Demokrātiskās Republikas bruņoto spēku (FARDC) pulkvedis. 2009. gadā iesaistījās FARDC kā pulkvežleitnants, brigādes komandieris FARDC Kimia II operācijā Ngungu apvidū. 2009. gada jūlijā Zimurinda tika paaugstināts par pulkvedi un kļuva par FARDC Ngungu sektora un vēlāk arī Kitchanga sektora komandieri FARDC Kimia II un Amani Leo operācijās. Kaut gan Zimurinda vārds neparādās KDR prezidenta 2010. gada 31. decembra pavēlē, ar ko ieceļ augsta ranga FARDC virsniekus, Zimurinda de facto saglabāja komandiera amatu FARDC 22. sektorā Kitchanga un valkā nesen piešķirto FARDC ranga apliecinājumu un uniformu. Viņš vēl aizvien ir lojāls Bosco Ntaganda. 2010. gada decembrī neoficiāli avoti atmaskoja, ka Zimurinda pakļautībā esoši elementi veic vervēšanu. Saskaņā ar vairākiem avotiem pulkvežleitnants Innocent Zimurinda, būdams viens no FARDC 231. brigādes komandieriem, deva pavēles, kuru rezultātā militārajā operācijā Shalio apgabalā 2009. gada aprīlī tika masveidā noslepkavoti vairāk nekā 100 Ruandas bēgļu, galvenokārt sievietes un bērni. ANO DP KDR Sankciju komitejas ekspertu grupa ziņoja, ka ir liecinieki tam, ka 2009. gada 29. augustā Kalehē pulkvežleitnants Innocent Zimurinda ir atteicies atlaist trīs bērnus, kas atradās viņa pakļautībā. Saskaņā ar vairākiem avotiem pulkvežleitnants Innocent Zimurinda pirms CNDP apvienošanas ar FARDC 2008. gada novembrī piedalījās CNDP operācijā, kuras rezultātā Kiwanja reģionā tika masveidā nogalināti 89 civiliedzīvotāji, tostarp sievietes un bērni. 2010. gada martā 51 cilvēktiesību aizsardzības grupa, kas strādāja KDR austrumos, apgalvoja, ka Zimurinda ir atbildīgs par vairākiem cilvēktiesību pārkāpumiem, tostarp vairāku civiliedzīvotāju, arī sieviešu un bērnu, slepkavībām laikposmā no 2007. gada februāra līdz 2007. gada augustam. Tajā pašā sūdzībā pulkvežleitnants Innocent Zimurinda ir apsūdzēts daudzu sieviešu un meiteņu izvarošanā. Saskaņā ar Ģenerālsekretāra īpašā pārstāvja jautājumos par bērniem un bruņotu konfliktu 2010. gada 21. maija ziņojumu Innocent Zimurinda ir iesaistīts patvaļīgā bērnu – kareivju nāvessoda izpildē, tostarp Kimia II operācijas laikā. Saskaņā ar minēto ziņojumu viņš neļāva ANO Novērošanas misijai Kongo Demokrātiskajā Republikā (MONUC) kareivju vidū meklēt nepilngadīgos. Saskaņā ar informāciju, kas pieejama ANO DP KDR Sankciju komitejas ekspertu grupai, pulkvežleitnants Innocent Zimurinda ir tieši un ar komandķēdes palīdzību atbildīgs par bērnu vervēšanu un bērnu izmantošanu savā pakļautībā esošajā karapulkā. 01.12.2010. ▼M2 Jamil MUKULU Profesors Musharaf Steven Alirabaki David Kyagulanyi Musezi Talengelanimiro Mzee Tutu Abdullah Junjuaka Alilabaki Kyagulanyi 1965 1964. gada 1. janvāris Ntoke ciems, Ntenjeru Sub County , Kayunga apgabals,Uganda Ugandietis Apvienoto demokrātisko spēku (ADF) vadītājs Apvienoto demokrātisko spēku komandieris. Saskaņā ar neoficiālām un oficiālām ziņām, tostarp ANO DP KDR Sankciju komitejas ekspertu grupas ziņojumiem, Jamil Mukulu ir militārais vadītājs apvienotajiem demokrātiskajiem spēkiem (ADF) – ārzemju bruņotai grupai, kas darbojas KDR un kavē ADF kaujinieku atbruņošanos, brīvprātīgu repatriāciju vai pārcelšanos, kā minēts Rezolūcijas 1857 (2008) 4. punkta b) apakšpunktā. 12.10.2011. Hussein Muhammad Nicolas Luumu Talengelanimiro ANO DP KDR Sankciju komitejas ekspertu grupa ir ziņojusi, ka Jamil Mukulu ir vadījis un materiāli atbalstījis ADF – bruņotu grupu, kas darbojas KDR teritorijā. Saskaņā ar vairākiem avotiem, tostarp ANO DP KDR Sankciju komitejas ekspertu grupas ziņojumiem, Jamil Mukulu arī tika turpinājis ietekmēt notikumu vietā izvietoto ADF spēku politiku, finansējis, tieši komandējis un kontrolējis to darbību, tostarp uzraudzījis saiknes ar starptautiskiem teroristu tīkliem. Ntabo Ntaberi SHEKA 1976. gada 4. aprīlis Valikales (Walikale) teritorija, Kongo Demokrātiskā Republika Kongojietis Augstākais virspavēlnieks, Nduma Defence for Congo, Mayi Mayi Sheka grupa Ntabo Ntaberi Sheka, Mayi Mayi Sheka grupas politiskās nodaļas augstākais virspavēlnieks, ir politiskais vadītājs Kongo bruņotai grupai, kas kavē kaujinieku atbruņošanos, demobilizāciju un reintegrāciju. Mayi Mayi Sheka ir Kongo izvietota kaujinieku grupa, kas darbojas no Valikales teritorijas bāzēm KDR austrumos. Mayi Mayi Sheka grupa ir veikusi uzbrukumus raktuvēm KDR austrumos, tostarp ir pārņēmusi Bisiye raktuves un veikusi izspiešanu no vietējiem iedzīvotājiem. Ntabo Ntaberi Sheka ir arī nopietni pārkāpis starptautiskos tiesību aktus attiecībā uz bērniem. No 2010. gada 30. jūlija līdz 2. augustamNtabo Ntaberi Sheka ir plānojis un pavēlējis veikt virkni uzbrukumu Valikales teritorijā, lai sodītu vietējos iedzīvotājus, ko apvainoja sadarbībā ar Kongo valdības spēkiem. Šo uzbrukumu laikā tika izvaroti un nolaupīti bērni, kurus pakļāva piespiedu darbam un cietsirdīgai, necilvēcīgai vai pazemojošai attieksmei. Mayi Mayi Sheka kaujinieku grupa arī piespiedu kārtā vervē zēnus un pēc vervēšanas kampaņām patur viņus savās militārajās struktūrās 28.11.2011. ▼M1

b) To vienību saraksts, kas minētas 3., 4. un 5. pantā



Nosaukums Pazīstams arī kā Adrese Identifikācijas informācija Pamatojums Sarakstā iekļaušanas datums BUTEMBO AIRLINES (BAL) Butembo, KDR Privāta aviokompānija, veic lidojumus no Butembo. Kopš 2008. gada decembra vairs nav gaisa kuģa darbības licences KDR. Kisoni Kambale (miris 2007. gada 5. jūlijā un attiecīgi 2008. gada 24. aprīlī svītrots no saraksta) izmantoja savu aviokompāniju, lai transportētu FNI zeltu, pārtiku un ieročus starp Mongbvalu un Butembo. Tas ir kvalificējams kā “atbalsta sniegšana” nelegāliem bruņotiem grupējumiem, pārkāpjot Rezolūcijās 1493 (2003) un 1596(2005) minēto ieroču embargo. 29.03.2007. CONGOMET TRADING HOUSE Butembo, North Kivu (Ziemeļkivu) Vairs nedarbojas kā zelta tirdzniecības uzņēmums Butembo, Ziemeļkivu. Congomet Trading House (agrāk saukta par Congocom) īpašnieks bija Kisoni Kambale (miris 2007. gada 5. jūlijā un attiecīgi 2008. gada 24. aprīlī svītrots no saraksta). Kambale iegādājas gandrīz visu zelta produkciju Mongbwalu rajonā, kuru kontrolē FNI. FNI gūst ievērojamus ienākumus no šai produkcijai uzliktajiem nodokļiem. Tas ir kvalificējams kā “atbalsta sniegšana” nelegāliem bruņotiem grupējumiem, pārkāpjot Rezolūcijās 1493 (2003) un 1596(2005) minēto ieroču embargo. 29.03.2007. COMPAGNIE AERIENNE DES GRANDS LACS (CAGL) GREAT LAKES BUSINESS COMPANY (GLBC) CAGL Avenue Président Mobutu Goma, KDR (CAGL ir arī birojs Gisenyi (Giseņi), Ruandā) GLBC, PO Box 315, Goma, KDR (GLBC ir birojs arī Gisenyi (Giseņi), Ruandā) Kopš 2008. gada decembra GLBC vairs nav neviena ekspluatējama gaisa kuģa, kaut arī 2008. gadā daži gaisa kuģi, neskatoties uz ANO sankcijām, turpināja lidot. CAGL un GLBC ir uzņēmumi, kuru īpašnieks ir Douglas MPAMO, persona, kurai jau piemēro sankcijas saskaņā ar Rezolūciju 1596(2005). CAGL un GLBC tika izmantoti ieroču un munīcijas transportam, pārkāpjot Rezolūcijās 1493 (2003) un 1596 (2005) minēto ieroču embargo. 29.03.2007. MACHANGA LTD Kampala, Uganda Zelta eksporta uzņēmums (direktori: Rajendra Kumar Vaya kungs un Hirendra M. Vaya kungs). Machanga piederošos līdzekļus, kas atradās Emirates Gold kontā, 2010. gadā iesaldēja Bank of Nova Scotia Mocatta (UK). Machanga bijušais īpašnieks Rajendra Kumar un viņa brālis Vipul Kumar joprojām iepērk zeltu no KDR austrumiem. MACHANGA iepirka zeltu, izmantojot pastāvīgus tirdzniecības kontaktus ar tirgotājiem KDR, kuriem ir cieši sakari ar kaujiniekiem. Tas ir kvalificējams kā “atbalsta sniegšana” nelegāliem bruņotiem grupējumiem, pārkāpjot Rezolūcijās 1493 (2003) un 1596 (2005) minēto ieroču embargo. 29.03.2007. TOUS POUR LA PAIX ET LE DEVELOPPEMENT (NGO) (VISI MIERAM UN ATTĪSTĪBAI (NVO)) TPD Goma, North Kivu (Ziemeļkivu) Goma, provinciālās komitejas Dienvidkivu, Austrumkasai un Maniemā. Oficiāli pārtraukta darbība kopš 2008. gada. Praksē – kopš 2011 gada jūnija TPD biroji darbojas un ir iesaistīti lietās, kas attiecas uz iekšzemē pārvietotu personu atgriešanos, kopienu saskaņas veicināšanas iniciatīvām, ar zemi saistītu konfliktu risināšanā utt. TPD priekšsēdētājs ir Eugene Serufuli un priekšsēdētāja vietnieks – Saverina Karomba. Svarīgi organizācijas locekļi ir Ziemeļkivu provinces deputāti Robert Seninga un Bertin Kirivita. Iesaistīta ieroču embargo pārkāpumos, sniedzot atbalstu RCD-G, jo īpaši piegādājot kravas automobiļus ieroču un karaspēka transportam, kā arī pārvadājot ieročus izdalīšanai Masisi un Ručuru iedzīvotāju daļām Ziemeļkivu 2005. gada sākumā. 01.11.2005. UGANDA COMMERCIAL IMPEX (UCI) LTD Kajoka Street, Kisemente Kampala, UgandaTālr.: +256 41 533 578/9; Alternatīva adrese: PO Box 22709, Kampala, Uganda Zelta eksporta uzņēmums Kampalā. (Bijušie direktori: J.V. LODHIA kungs, pazīstams arī kā “Chuni”, un viņa dēls Kunal LODHIA kungs). 2011. gada janvārī Ugandas varas iestādes ziņoja komitejai, ka pēc Emirates Gold finanšu līdzekļu atbrīvošanas tas nomaksāja UCI parādu Crane bankai Kampalā, tādējādi pilnībā slēdzot tā kontus. UCI bijušais īpašnieks J.V. Lodhia un viņa dēls Kumal Lodhia joprojām iepērk zeltu no KDR austrumiem. UCI iepirka zeltu, izmantojot pastāvīgus tirdzniecības kontaktus ar tirgotājiem KDR, kuriem ir cieši sakari ar kaujiniekiem. Tas ir kvalificējams kā “atbalsta sniegšana” nelegāliem bruņotiem grupējumiem, pārkāpjot Rezolūcijās 1493 (2003) un 1596 (2005) minēto ieroču embargo. 29.03.2007.